Baltimore avsluttet sesongen på toppen av AFC North med fjerde seed i AFC. Ravens begynte sluttspillet hjemme mot femte seed Indianapolis Colts i wildcard-runden i det som skulle ende opp med å bli Ray Lewis' siste hjemmekamp. De slo Colts 24–9, hvor Flacco kastet for 288 yards og to touchdowns mens forsvaret holdt Colts til kun 9 poeng, 13 under gjennomsnittet deres fra seriespillet.